Sonja de Norvegio

Reĝino Sonja de Norvegio (naskita Sonja Haraldsen la 4-an de julio 1937 en Oslo) estas reĝino de Norvegio ekde 17 januaro 1991, kaj la edzino de reĝo Harald la 5-a de Norvegio.  Ŝi estas artaĵkolektanto kaj artistino.

Ŝi edziniĝis al kronprinco Harald la 29-an de aŭgusto 1968 kaj poste fariĝis kronprincino de Norvegio.

Reĝino Sonja estas la patrino de princino Martha Louise kaj kronprinco Haakon.

 Geedzeco kaj familio 
En 1959, ŝi renkontis la tiaman kronprincon Harald de Norvegio. Daŭris naŭ jarojn por ke la kronprinco akiru la konsenton de sia patro por edziĝi al la malnobelino Sonja Haraldsen. Harald minacis resti fraŭla por ĉiam. Kiel la sola vira heredanto de la trono, tio grave endanĝerigus la sinsekvon. Post konsultoj kun la registaro, la fianĉiĝo fine estis celebrata en marto 1968. Popola opozicio al pli malnobelina kronprincino estis minimuma.

La paro geedziĝis en la Katedralo de Oslo la 29-an de aŭgusto 1968. Ili havas du infanojn kune:

 princino Märtha Louise de Norvegio (n. 1971), ⚭ 2002–2017 Ari Behn (1972–2019), ⚭ 2024 Durek Verrett (n. 1974);
 kronprinco Haakon (n. 1973), ⚭ 2001 Mette-Marit Tjessem Høiby (n. 1973).

Ŝi ankaŭ havis du abortojn (1970 kaj 1972). 

La reĝino nun estas kvinfoje avino. Ŝia filo Haakon kaj lia edzino Mette-Marit havas du infanojn kune, Ingrid Alexandra de Norvegio (n. 2004) kaj Sverre Magnus (n. 2005). La filino de Sonja, Märtha Louise, havas tri infanojn, Maud Angelica Behn (n. 2003), Leah Isadora Behn (n. 2005), kaj Emma Tallulah Behn (n. 2008). La reĝino estas la baptopatrino de siaj genepoj Leah Isadora Behn kaj Sverre. 

 Referencoj 

 Eksteraj ligiloj 

 Reĝdoma retpaĝo pri la Reĝino

Kategorio:Grandaj krucoj de la Honora Legio
Kategorio:Kavaliroj de Ordeno de Blanka Aglo
Kategorio:Ordenitoj en la Ordeno de la Kruco de Terra Mariana en 1-a klaso
Kategorio:Grandaj krucoj de la franca nacia Ordeno de Merito
⚭Sonja de Norvegio
Kategorio:Reĝedzinoj kaj reĝinedzoj